CELEX: 62013CB0430
Language: et
Date: 2014-01-16 00:00:00
Title: Kohtuasi C-430/13: Euroopa Kohtu (kuues koda) 16. jaanuari 2014 . aasta määrus (Fővárosi Ítélőtábla eelotsusetaotlus – Ungari) – Ilona Baradics jt versus QBE Insurance (Europe) Ltd Magyarországi Fióktelepe, Magyar Állam (Euroopa Kohtu kodukorra artikkel 99 — Reisipaketid, puhkusepaketid ja ekskursioonipaketid — Siseriiklikud õigusnormid, mille kohaselt peab reisikorraldaja maksejõuetuse korral tarbijate ettemaksu hüvitamiseks antava varalise tagatise suurus vastama teatavale minimaalsele protsendile)

14.4.2014   
            
            
               ET
            
            
               Euroopa Liidu Teataja
            
            
               C 112/21
            
         Euroopa Kohtu (kuues koda) 16. jaanuari 2014. aasta määrus (Fővárosi Ítélőtábla eelotsusetaotlus – Ungari) – Ilona Baradics jt versus QBE Insurance (Europe) Ltd Magyarországi Fióktelepe, Magyar Állam
   (Kohtuasi C-430/13) (1)
   
   ((Euroopa Kohtu kodukorra artikkel 99 - Reisipaketid, puhkusepaketid ja ekskursioonipaketid - Siseriiklikud õigusnormid, mille kohaselt peab reisikorraldaja maksejõuetuse korral tarbijate ettemaksu hüvitamiseks antava varalise tagatise suurus vastama teatavale minimaalsele protsendile))
   2014/C 112/25
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Ítélőtábla
   
      Põhikohtuasja menetluse pool
   
   
      Hagejad: Ilona Baradics, Adrienn Bóta, Éva Emberné Stál, Lászlóné György, Sándor Halász, Zita Harászi, Zsanett Hideg, Katalin Holtsuk, Gábor Jancsó, Mária Katona, Gergely Kézdi, László Korpás, Ferencné Kovács, Viola Kőrösi, Tamás Kuzsel, Attila Lajtai, Zsolt Lőrincz, Ákos Nagy, Attiláné Papp, Zsuzsanna Peller, Ágnes Petkovics, László Pongó, Zsolt Porpáczy, Zsuzsanna Rávai, László Román, Zsolt Schneck, Mihály Szabó, Péter Szabó, Zoltán Szalai, Erika Szemeréné Radó, Zsuzsanna Szigeti, Nikolett Szőke, Péter Tóth, Zsófia Várkonyi, Mónika Veress
   
      Kostjad: QBE Insurance (Europe) Ltd Magyarországi Fióktelepe, Magyar Állam
   
      Ese
   
   Eelotsusetaotlus – Fővárosi Ítélőtábla – Nõukogu 13. juuni 1990. aasta direktiivi 90/314/EMÜ reisipakettide, puhkusepakettide ja ekskursioonipakettide kohta (EÜT L 158, lk 59; ELT eriväljaanne 13/10, lk 132) artiklite 7 ja 9 tõlgendamine – Tarbijad, kes olid sõlminud reisikorraldajaga reisilepingud, mille kohaselt nad tasusid ettemaksu ja mõnel juhul ka kogu reisitasu – Reisikorraldaja muutumine maksejõuetuks enne nende tarbijate reiside algust – Selliste siseriiklike õigusnormide kooskõla nimetatud direktiiviga, mis näevad ette, et reisikorraldaja maksejõuetuse korral tarbijate ettemaksu hüvitamiseks antava varalise tagatise suurus peab vastama teatavale minimaalsele protsendile
   
      Resolutsioon
   
   
               1.
            
            
               Nõukogu 13. juuni 1990. aasta direktiivi 90/314/EMÜ reisipakettide, puhkusepakettide ja ekskursioonipakettide kohta artiklit 7 peab tõlgendama nii, et sellega on vastuolus siseriiklikud õigusnormid, milles sätestatu tulemusel ei ole tarbijatele tagatud tõhus reisitasu tagastamine ja kodumaale toimetamine reisikorraldaja maksejõuetuse korral. Liikmesriigi kohtu ülesanne on kindlaks määrata, kas see on ka tema lahendada olevas kohtuasjas käsitletavate siseriiklike õigusnormide puhul nii.
            
         
               2.
            
            
               Direktiivi 90/314 artiklit 7 tuleb tõlgendada nii, et liikmesriigil puudub kaalutlusõigus nende riskide ulatust kindlaks määrates, mis peavad olema kaetud reisikorraldaja või reisivahendaja poolt tarbijatele antava tagatisega. Liikmesriigi kohus peab kindlaks tegema, kas liikmesriigi poolt tagatise suuruse kindlaksmääramiseks ette nähtud kriteeriumide eesmärk või toime on tagatisega kaetavate riskide ulatuse piiramine või mõjutavad need kriteeriumid seda; kui see on nii, on antud kriteeriumid ilmselgelt kokkusobimatud nimetatud direktiivist tulenevate kohustustega ja kujutavad seega endast liidu õiguse piisavalt selget rikkumist, mis toob kaasa vastava liikmesriigi vastutuse tingimusel, et tuvastatakse otsene põhjuslik seos.
            
         
      (1)  ELT C 344, 23.11.2013.